Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 in 99/24) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne 19. junija 2025 sprejel

**S K L E P**

**o soglasju za izplačilo dela plače za redno delovno uspešnost pomočnice direktorice za pravne, finančne in splošne zadeve v javnem zavodu GO!2025 – Evropska prestolnica kulture, Nova Gorica**

1.

Mestni svet Mestne občine Nova Gorica daje soglasje k sklepu direktorice javnega zavoda GO!2025 – Evropska prestolnica kulture, Nova Gorica, o določitvi dela plače za redno delovno uspešnost Nine Vrabec, pomočnice direktorice za pravne, finančne in splošne zadeve v obdobju od 1. 1. 2024 do 31. 12. 2024, v višini 1.923,80 EUR bruto.

Direktorica je redno delovno uspešnost pomočnice direktorice za pravne, finančne in splošne zadeve skladno s Pravilnikom o merilih za ugotavljanje redne delovne uspešnosti direktorjev pravnih oseb javnega prava s področja kulture ovrednotila v skupni višini 92 odstotnih točk.

 2.

Za plačilo redne delovne uspešnosti se nameni 5% letnih sredstev za osnovno plačo pomočnice direktorice za pravne, finančne in splošne zadeve.

 3.

Pomočnici direktorice za pravne, finančne in splošne zadeve se del plače za redno delovno uspešnost za obdobje od 1. 1. 2024 do 31. 12. 2024 izplača v letu 2025.

 4.

Ta sklep velja takoj.

Številka: 014-23/2021-575

Nova Gorica, dne 19. junija 2025

 Samo Turel

 ŽUPAN